Diari Oficial de la Generalitat Valenciana


Sumari del DOGV 556, del 30-03-1987 (1987/808455)

ORDRE de 16 de març de 1987, de la Conselleria d'Obres Públiques, Urbanisme i Transports, de revisió de tarifes dels serveis públics regulars de transport de viatgers per carretera.
-------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/03/16/(1)/dof/vci/html**

### Dades del document

Número de DOGV
:   556

Data del DOGV
:   30-03-1987

Secció del DOGV
:   DISPOSICIONS GENERALS

Número del document
:   1987/808455


Data del document
:   16-03-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

Ordre de 16 de març de 1987, de la Conselleria d'Obres Públiques, Urbanisme i Transports, de revisió de tarifes dels serveis públics regulars de transport de viatgers per carretera.  
L'actualització de les tarifes dels serveis públics regulars de transport de viatgers per carretera per a enguany ha estat recollida en l'Ordre del Ministeri de Transports, Turisme i Comunicacions de 26 de gener de 1987.   
Atesa la conveniència de clarificar els distints procediments de sol·licitud de modificació de tarifes, i tenint en compte la competència exclusiva que ostenta la Generalitat Valenciana en matèria de transports terrestres l'itinerari dels quals es desenvolupe íntegrament dins el territori de la Comunitat Valenciana, i fent ús de les atribucions que em confereixen l'article 35 e) de la Llei de Govern Valencià i el Decret 2/1983, de 13 de gener, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports,   
ORDENE:   
Article primer  
Per al present any 1987 les Empreses concessionàries de serveis públics regulars de transport de viatgers, equipatge i encàrrecs per carretera, l'itinerari dels quals transcorrega íntegrament per la Comunitat Valenciana, podran sol·licitar a la Direcció General de Transports l'increment de les tarifes per mitjà dels següents procediments de revisió individualitzada:   
1. Les Empreses concessionàries que s'hagen acollit amb anterioritat al procediment de revisió individualitzada podran sol·licitar l'actualització de la seua formula polinòmica, d'acord amb els coeficients establerts en l'annex d'aquest Ordre.   
2. Les Empreses concessionàries que sol·liciten per primera vegada la revisió individualitzada de llurs tarifes o les que havent-ho fet amb anterioritat desitgen una revisió de la seua formula polinòmica per considerar que aquesta ha sofert modificacions substancials, acompanyaran la seu a sol·licitud d' un estudi econòmic de cada concessió per a la qual es demana l'augment i el quadre de descomposició de costes, el format del qual se'ls facilitarà en els Serveis Territorials de la Direcció General de Transports.   
Article segon  
La Direcció General de Transports, amb la constatació prèvia i la valoració de les dades al·legades per les empreses concessionàries a què fa referència l'apartat segon de l'article anterior, podrà autoritzar augments fins a un 3% sobre les tarifes usuari vigents en 1986.   
Si la Direcció General de Transports estimava convenient, a la vista de les sol·licituds d'increment presentades, concedir un augment superior a l'establert en el paràgraf anterior, enviarà una proposta juntament amb un estudi on es justifique com cal la pujada que es proposa a la Junta Superior de Preus per l'informe, com a tràmit previ per a l'autorització per la Comissió Delegada del Govern per a Assumptes Econòmics.   
Fixats els corresponents increments tarifaris, es procedirà a l'establiment de la formula polinòmica de costos de cada concessió, la qual servirà de base, mitjançant la seua actualització, per a futures revisions tarifàries.   
Article tercer  
L'elevació de les tarifes que, en el seu cas, corresponga, serà d'aplicació als mínims de percepció.   
Quan circumstàncies específiques ho aconsellaran, les Empreses concessionàries podran sol·licitar en la petició d'increment individualitzat l'aplicació de tarifes especials per als dies festius, la qual cosa podrà ser autoritzada per la Direcció General de Transports si quedava justificada suficientment l'esmentada aplicació.   
Article quart  
Les Empreses que siguen titulars de diverses concessions, els serveis de les quals discorreguen principalment dins d'una mateixa comarca i tinguen tarifes viatge- quilòmetre distintes per a cada una d'aquestes concessions, podran sol·licitar a la Direcció General de Transports la igualació de les seues tarifes, sempre que l'increment mitjà de totes elles no supere els límits establerts anteriorment.   
Article cinqué  
Les Empreses concessionàries que disposen de vehicles proveïts d'aire condicionat, podran sol·licitar un suplement tarifari per aquest concepte, i per a això presentaran juntament amb la sol·licitud la relació de vehicles dotats d'equip d'aire condicionat.   
Per al càlcul de la quantia del susdit suplement, s'aplicarà la fórmula següent:   
Sai =0'104,i + 0'1092 T /365  
Sal: Suplement per aire condicionat per viatger/quilòmetre.   
T: Número mitjà de dies a l'any, en els quals la temperatura màxima mitjana ultrapassa els 20 graus centígrads en el trajecte de la concessió d'acord amb les dades de l'Institut Nacional de Meteorologia.   
En els quadres de tarifes exposats al públic, haurà de fer-se constar els serveis amb vehicles dotats d'aire condicionat autoritzats per al cobrament d'un suplement tarifari per aquest concepte.   
Article sisé  
Les Empreses concessionàries, una vegada se'ls haja autoritzat l'increment tarifari corresponent, hauran de sotmetre a l'aprovació per part dels Serveis Territorials de la Direcció General de Transports els quadres de tarifes d'aplicació, que inclouran totes les pujades autoritzades, inclosos el Segur Obligatori de Viatgers, els Impostos corresponents, així com els suplements per aire condicionat que hagen estat autoritzats i els cànons d'Estació si s'escau.   
En presentar els quadres de tarifes les Empreses concessionàries podran sol·licitar al Servei Territorial de Transports corresponent el redondeig del preu total dels bitllets i mínims de percepció, el qual hom autoritzarà d'acord amb el que estableixen les Ordres d'aquesta Conselleria d?1 de febrer de 1985 i de 12 de maig de 1986, que en regulen el redondeig.   
DISPOSICIO FINAL  
Per la Direcció General de Transports es dictaran les instruccions que, en el seu cas, siguen necessàries per a l'execució i el desenvolupament d'aquesta Ordre, que entrarà en vigor l'endemà de la publicació en el Diari Oficial de la Generalitat Valenciana.   
València, 3 de març de 1987.   
El Conseller d'Obres Públiques, Urbanisme i Transports,  
RAFAEL BLASCO I CASTANY  
ANNEX  
COEFICIENTS A APLICAR A LA FORMULA POLINOMICA  
Personal 1,0675  
Amortització 1'03  
Finançament 0'9916  
Assegurances 1,18  
Reparació i Conservació 1'038  
Neumàtics 1  
Diversos 1?055  
Combustible i lubricants 0'9355


Còpia Permalink ELI